pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. แนะช่วงอยู่บ้าน ให้กำจัดแหล่งเพาะพันธุ์ยุงลาย ป้องกันไข้เลือดออก
วันอังคารที่ 21 เมษายน 2563
สธ. แนะช่วงอยู่บ้าน ให้กําจัดแหล่งเพาะพันธุ์ยุงลาย ป้องกันไข้เลือดออก
กระทรวงสาธารณสุข แนะช่วงอยู่บ้านเพื่อป้องกันการแพร่กระจายเชื้อโควิด-19 ให้ประชาชนกําจัดแหล่งเพาะพันธุ์ยุงลาย เตรียมป้องกันไข้เลือดออกช่วงหน้าฝน ปีนี้พบผู้ป่วยแล้ว 8,746 ราย เสียชีวิต 6 ราย
กระทรวงสาธารณสุข แนะช่วงอยู่บ้านเพื่อป้องกันการแพร่กระจายเชื้อโควิด-19 ให้ประชาชนกําจัดแหล่งเพาะพันธุ์ยุงลาย เตรียมป้องกันไข้เลือดออกช่วงหน้าฝน ปีนี้พบผู้ป่วยแล้ว 8,746 ราย เสียชีวิต 6 ราย
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ขณะนี้เป็นช่วงเปลี่ยนผ่านกําลังจะเข้าสู่ฤดูฝน บางพื้นที่ฝนตก มีน้ําขังในภาชนะ เศษวัสดุ จานรองต้นไม้ ขยะ ยางรถยนต์เก่า ที่อาจมีไข่ยุงลายแห้งติดอยู่ก่อนแล้วหลายเดือนจะกลายเป็นแหล่งเพาะพันธ์ลูกน้ํายุงลายเมื่อได้รับน้ํา เสี่ยงต่อการแพร่ระบาดของโรคไข้เลือดออก ซึ่งในปีนี้ถึงแม้จะมีจํานวนผู้ป่วยน้อยกว่าปี 2562 แต่ก็ยังพบผู้ป่วยมากกว่าปี 2560 และ 2561 และมีพื้นที่เสี่ยงสูงต่อการระบาดจํานวน 224 อําเภอ ใน 60 จังหวัด ส่วนใหญ่เป็นอําเภอเมือง และอําเภอที่เป็นเมืองใหญ่ ซึ่งเป็นที่ตั้งของสถานศึกษา ศูนย์ราชการ สถานที่ท่องเที่ยว นิคมอุตสาหกรรม สําหรับกลุ่มเสี่ยงยังคงเป็นเด็กวัยเรียน 5-14 ปี แต่กลุ่มเสี่ยงที่มีอัตราการเสียชีวิตสูงขึ้นเป็นวัยผู้ใหญ่อายุ 35 ปีขึ้นไป จึงขอให้ประชาชนใช้โอกาสช่วงอยู่บ้านเพื่อป้องกันการแพร่กระจายเชื้อโควิด-19 และป้องกันโรคไข้เลือดออกควบคู่ไปด้วย โดยทําความสะอาด กําจัดแหล่งเพาะพันธุ์ยุงลายภายในบ้านและรอบบริเวณบ้านก่อนเข้าสู่ฤดูฝนซึ่งเป็นฤดูกาลระบาดของไข้เลือดออก
นอกจากนี้ อากาศที่เย็นชื้นเชื้อโรคหลายชนิดจะมีชีวิตอยู่ในสิ่งแวดล้อมได้นานขึ้น ประชาชนอาจป่วยจากโรคระบบทางเดินหายใจอื่นๆ ได้อีกด้วย จึงขอให้ประชาชนสวมหน้ากากผ้า ล้างมือบ่อย ๆ กินร้อน ใช้ช้อนกลางส่วนตัว หลีกเลี่ยงการไปในที่ที่คนเยอะ ๆ แต่หากหน้ากากผ้าชื้นหรือเปียกฝนขอให้เปลี่ยนผืนใหม่
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า ช่วงเดือนมกราคม – เมษายน เป็นช่วงสําคัญของการป้องกันควบคุมโรคไข้เลือดออก หากทําได้ดีจะช่วยลดจํานวนผู้ป่วยที่อาจเกิดมากขึ้นในช่วงฤดูฝน (พฤษภาคม-สิงหาคม) และรณรงค์ให้ผู้ป่วยที่มีไข้เกิน 2 วัน ต้องรีบไปพบแพทย์ โดยเฉพาะผู้สูงอายุและผู้ที่มีโรคประจําตัวเรื้อรัง เพื่อลดการเสียชีวิต รวมทั้งในช่วงสถานการณ์แพร่ระบาดของโรคโควิด-19 หากป่วยเป็นไข้เลือดออกร่วมด้วยจะทําให้การรักษายุ่งยาก อาการรุนแรงมากขึ้น ในการป้องกันโรคไข้เลือดออก ขอให้ยึดหลัก เก็บบ้าน เก็บขยะ เก็บน้ํา ตามมาตรการ “3 เก็บ ป้องกัน 3 โรค” คือ เก็บบ้านให้สะอาด ไม่ให้มีมุมอับทึบเป็นที่เกาะพักของยุง เก็บขยะบริเวณรอบบ้าน และเก็บน้ํา ปิดฝาภาชนะที่ใส่น้ําให้มิดชิด เปลี่ยนน้ําในแจกันทุกสัปดาห์
ทั้งนี้ ข้อมูลจากกองระบาดวิทยา ตั้งแต่วันที่ 1 มกราคม - 14 เมษายน 2563 มีรายงานผู้ป่วยโรคไข้เลือดออกสะสม 8,746 รายผู้ป่วยเพิ่มขึ้นจากสัปดาห์ที่ผ่านมา 599ราย ผู้ป่วยเสียชีวิต 6 ราย และในช่วง 4 สัปดาห์ที่ผ่านมา พบจังหวัดที่มีอัตราป่วยสูงสุด 10 อันดับแรก ดังนี้ ระยอง อ่างทอง นครราชสีมา พิจิตร ระนอง เลย ขอนแก่น พังงา สมุทรสงคราม และร้อยเอ็ด ตามลําดับ
************************************** 21 เมษายน 2563
รัฐบาลไทย-ข่าวทำเนียบรัฐบาล-โฆษก ศบค. แจง “วันหยุดชดเชยสงกรานต์” ต้องพิจารณาอย่างรอบคอบ ขอติดตามดูสถานการณ์โควิด-19 ในเดือนมิถุนายน นี้ หลังคลายล็อกระยะ 3
วันจันทร์ที่ 1 มิถุนายน 2563
โฆษก ศบค. แจง “วันหยุดชดเชยสงกรานต์” ต้องพิจารณาอย่างรอบคอบ ขอติดตามดูสถานการณ์โควิด-19 ในเดือนมิถุนายน นี้ หลังคลายล็อกระยะ 3
โฆษก ศบค. แจง “วันหยุดชดเชยสงกรานต์” ต้องพิจารณาอย่างรอบคอบ ขอติดตามดูสถานการณ์โควิด-19 ในเดือนมิถุนายน นี้ หลังคลายล็อกระยะ 3
วันนี้ (1 มิ.ย. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. อธิบายถึงสาเหตุที่ยังไม่อนุญาตให้ร้านนวดให้บริการนวดบริเวณใบหน้าได้นั้นว่า จากความแตกต่างด้านเวลาและทักษะของผู้ให้บริการ กรณีคลินิกเวชกรรมด้านความงาม สถานเสริมความงามที่สามารถให้บริการบริเวณใบหน้าได้เนื่องจากบุคลากรทางการแพทย์มีขั้นตอนการให้บริการที่ถูกฝึกอบรมมา มีความปลอดภัย ขณะที่การให้บริการนวดเป็นชุดพฤติกรรมที่สัมผัสโดยตรง ใช้ระยะเวลาให้บริการนานและมีความเสี่ยงการในติดเชื้อไวรัสโควิด-19 สูงกว่า ดังนั้น จึงต้องกําหนดเพื่อลดความเสี่ยงการในแพร่กระจายของเชื้อไวรัสโควิด-19
โฆษก ศบค. ยังชี้แจงกรณีชดเชยวันหยุดสงกรานต์ในเดือนกรกฎาคม นี้ว่า จะต้องพิจารณาจากสถานการณ์การแพร่ระบาดของเชื้อไวรัสโควิด-19 หากในเดือนมิถุนายนดีขึ้น ก็อาจเกิดขึ้น รวมทั้งการผ่อนคลายมาตรการระยะที่ 3 หากประสบผลสําเร็จ ประชาชนให้ความร่วมมือ ลดความแออัด ก็จะนําไปสู่การผ่อนคลายมาตรการในระยะต่อ ๆ ไป รวมถึงอาจยกเลิกการประกาศใช้ พ.ร.ก. ฉุกเฉินฯ ด้วย
นอกจากนี้ โฆษก ศบค. ยังได้กล่าวถึงการประชุมสภาผู้แทนราษฎรได้ให้ความเห็นชอบร่าง พ.ร.ก. ทั้ง 3 ฉบับ ได้แก่ พ.ร.ก. ให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2563 วงเงิน 1 ล้านล้านบาท พ.ร.ก. ให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2563 วงเงิน 5 แสนล้านบาท และ พ.ร.ก. รักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ.2563 วงเงิน 4 แสนล้านบาท โดยยืนยันว่า งบประมาณจะถูกใช้เพื่อดูแลประชาชนทุกคนอย่างคุ้มค่า และให้เกิดประโยชน์สูงสุด โดยในตอนท้าย โฆษก ศบค. ยังย้ําให้ทุกคนปฏิบัติตามมาตรการควบคุมหลัก ได้แก่ การล้างมือ การสวมใส่หน้ากากอนามัย การเว้นระยะห่าง และผู้ประกอบการก็ต้องปฏิบัติตามเช่นเดียวกัน รวมถึงเพิ่มการทําความสะอาด และอย่าให้มีความแออัด ตามวิถีชีวิตแบบใหม่ New Normal เพื่อให้ประเทศไทยสามารถเป็นประเทศที่ปลอดเชื้อไวรัสโควิด-19 ได้โดยเร็ว
....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรี อุตตมฯ ลงพื้นที่หารือติดตามการดำเนินงานของหัวหน้าส่วนราชการกลุ่มจังหวัดภาคตะวันออกเฉียงเหนือตอนล่าง 2  พร้อมแนะนำ SMEs ในพื้นที่ใช้บริการศูนย์ ITC  จ.อุบลราชธานี
วันอาทิตย์ที่ 23 ธันวาคม 2561
รัฐมนตรี อุตตมฯ ลงพื้นที่หารือติดตามการดําเนินงานของหัวหน้าส่วนราชการกลุ่มจังหวัดภาคตะวันออกเฉียงเหนือตอนล่าง 2  พร้อมแนะนํา SMEs ในพื้นที่ใช้บริการศูนย์ ITC  จ.อุบลราชธานี
รัฐมนตรี อุตตมฯ ลงพื้นที่หารือติดตามการดําเนินงานของหัวหน้าส่วนราชการกลุ่มจังหวัดภาคตะวันออกเฉียงเหนือตอนล่าง 2  พร้อมแนะนํา SMEs ในพื้นที่ใช้บริการศูนย์ ITC  จ.อุบลราชธานี
วันนี้ (21 ธันวาคม 2561) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม นายภานุวัฒน์ ตริยางกูรศรี รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม นายเดชา จาตุธนานันท์ รองอธิบดีกรมส่งเสริมอุตสาหกรรม ร่วมลงพื้นที่หารือติดตามการดําเนินงานของหัวหน้าส่วนราชการกลุ่มจังหวัดภาคตะวันออกเฉียงเหนือตอนล่าง 2 (ยโสธร อํานาจเจริญ อุบลราชธานี ศรีสะเกษ) พร้อมแนะนํา SMEs ในพื้นที่ใช้บริการ ศูนย์ ITC ณ ห้องประชุม Easy Space Ubon จังหวัดอุบลราชธานี
ทั้งนี้ ศูนย์ปฏิรูปอุตสาหกรรม (ITC) (Industry Transformation Center: ITC) จังหวัดอุบลราชธานี จัดตั้งขึ้นเพื่อเชื่อมโยงหน่วยงานวิจัย หน่วยงานการศึกษา ผู้ประกอบการในภาคอุตสาหกรรมในปัจจุบัน และนักนวัตกรรมหรือผู้ประกอบการที่เป็น Start Up ต่างๆ โดยการทํางานของศูนย์ ITC นั้นจะเป็นการทํางานในลักษณะประชารัฐ คือ นําผู้ประกอบการตั้งแต่ ต้นน้ํา กลางน้ํา และปลายน้ํา มาทํางานร่วมกับหน่วยงานวิจัย หรือเจ้าของเทคโนโลยี เพื่อสนับสนุนและตอบโจทย์ผู้ประกอบการ นักนวัตกรรมหรือ Start Up ซึ่งในเบื้องต้นศูนย์ ITC แห่งนี้สร้างขึ้นเพื่อให้บริการเครื่องจักรและเทคโนโลยีที่ทันสมัย เพื่อแสดงให้เห็นถึงภาครัฐได้บูรณาการการทํางานแล้วอย่างเป็นรูปธรรม และพร้อมที่จะให้บริการแก่ผู้ประกอบการ SMEs
โดยศูนย์ดังกล่าวจะเน้นด้านการออกแบบและพัฒนาบรรจุภัณฑ์เพื่อสร้างมูลค่าเพิ่มให้กับสินค้าพร้อมเชื่อมโยงการค้าออนไลน์
รัฐบาลไทย-ข่าวทำเนียบรัฐบาล-อธิบดีกสร. หารือจป. หาแนวทางบูรณาการความร่วมมือ
วันพุธที่ 24 ตุลาคม 2561
อธิบดีกสร. หารือจป. หาแนวทางบูรณาการความร่วมมือ
กรมสวัสดิการและคุ้มครองแรงงาน เชิญผู้แทนเครือข่ายความปลอดภัยในการทํางาน เข้าหารือชี้แจงนโยบายด้านความปลอดภัย พร้อมกําหนดทิศทางการทํางานแบบบูรณาการความร่วมมือกับเครือข่าย
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า ในปีงบประมาณ 2562 กสร.จะมุ่งเน้นการบังคับใช้กฎหมายความปลอดภัยในการทํางานอย่างจริงจังและร่วมกับภาคีเครือข่ายในการสร้างการรับรู้แก่นายจ้าง ลูกจ้าง และผู้เกี่ยวข้อง ทั้งนี้ เครือข่ายด้านความปลอดภัยในการทํางานมีสมาคมและชมรมเจ้าหน้าที่ความปลอดภัยในการทํางานอยู่ทั่วประเทศทําให้สามารถเข้าถึงแรงงานกลุ่มเป้าหมายได้โดยตรงและเป็นวงกว้างจึงถือเป็นกลไกสําคัญในการขับเคลื่อนงานความปลอดภัยให้มีประสิทธิภาพยิ่งขึ้น กสร. จึงได้เชิญเครือข่ายความปลอดภัยในการทํางาน ซึ่งประกอบด้วย ผู้แทนจากสมาคมเจ้าหน้าที่ความปลอดภัยในการทํางาน (ประเทศไทย) ผู้แทนชมรมเจ้าหน้าที่ความปลอดภัยในการทํางานภาคกลางและภูมิภาค เข้าหารือเพื่อชี้แจงนโยบายในการขับเคลื่อนงานด้านความปลอดภัยในการทํางาน ในปีงบประมาณ 2562 และร่วมกันกําหนดทิศทางการทํางานแบบบูรณาการร่วมกับเครือข่ายเพื่อให้ภารกิจที่สําคัญและงานเร่งด่วนตามนโยบายของรัฐมนตรีว่าการกระทรวงแรงงาน โดยเฉพาะงานขับเคลื่อนนโยบาย Safety Thailand ให้เกิดผลสัมฤทธิ์และสามารถขยายผลให้เกิดความสําเร็จสู่กลุ่มเป้าหมายได้อย่างทั่วถึง
นายวิวัฒน์ กล่าวต่อไปว่า สมาคม/ชมรมเจ้าหน้าที่ความปลอดภัยในการทํางาน จะทําหน้าที่เป็นผู้ประสานความร่วมมือระหว่างนายจ้าง ลูกจ้าง และภาครัฐ ในรูปแบบประชารัฐเพื่อร่วมกันสร้างการรับรู้ ข้อกฎหมายและแนวปฏิบัติที่ถูกต้องแก่นายจ้าง ลูกจ้าง สถานประกอบกิจการ ตลอดจนร่วมกันเฝ้าระวัง ความปลอดภัยในการทํางาน เพื่อลดอัตราการประสบอันตรายและร่วมสร้างคุณภาพชีวิตและสุขภาพอนามัยที่ดีให้แก่แรงงานได้อย่างยั่งยืน
รัฐบาลไทย-ข่าวทำเนียบรัฐบาล-ปลัดแรงงาน ‘ย้ำ’ คน สป.รง. ต้องเข้าใจยุทธศาสตร์ ก.แแรงงาน มีประโยชน์ประชาชนเป็นเป้าหมาย
วันอาทิตย์ที่ 17 ธันวาคม 2560
ปลัดแรงงาน ‘ย้ํา’ คน สป.รง. ต้องเข้าใจยุทธศาสตร์ ก.แแรงงาน มีประโยชน์ประชาชนเป็นเป้าหมาย
ปลัดแรงงาน เน้นย้ํา บุคลากรของสํานักงานปลัดกระทรวงแรงงาน ต้องทําความเข้าใจนโยบายและยุทธศาสตร์ของกระทรวงแรงงาน ให้เป็นไปในทิศทางเดียวกัน เพื่อทํางานสอดประสานและร่วมกันขับเคลื่อนนโยบายให้เห็นผลเป็นรูปธรรม มีประโยชน์ประชาชนเป็นเป้าหมาย
นายจรินทร์ จักกะพาก ปลัดกระทรวงแรงงาน เป็นประธานในพิธีเปิดโครงการสัมมนาเชิงปฏิบัติการ เรื่อง การขับเคลื่อนนโยบายและยุทธศาสตร์ด้านแรงงานเพื่อมุ่งผลสัมฤทธิ์ ณ โรงแรมวรวนา หัวหิน โฮเต็ล แอนด์ คอนเวนชั่น จังหวัดประจวบคีรีขันธ์ วันนี้ (16 ธันวาคม 2560) โดยกล่าวว่า “การสัมมนาเชิงปฏิบัติการฯ ในครั้งนี้ นับเป็นโอกาสอันดีที่ข้าราชการระดับบริหาร ที่เป็นกําลังสําคัญของสํานักงานปลัดกระทรวงแรงงานทั้งในส่วนกลางและส่วนภูมิภาค ได้มีโอกาสมาพบปะร่วมกันแลกเปลี่ยน เรียนรู้ประสบการณ์ รวมทั้งทบทวนบทบาท ภารกิจในการปฏิบัติงาน เพื่อจะขับเคลื่อนนโยบายและยุทธศาสตร์ด้านแรงงานไปสู่การปฏิบัติได้อย่างมีประสิทธิภาพ ปรากฎผลเป็นรูปธรรม และจากที่ พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้มอบนโยบายแก่ข้าราชการกระทรวงแรงงาน เมื่อวันที่ 2 ธันวาคม 2560 โดยเน้นย้ํางานเร่งด่วน นโยบายบริหารการพัฒนา โดยได้ตั้งศูนย์ปฏิบัติการกระทรวงแรงงาน (ศปก.รง.) เพื่อเฝ้าฟัง ติดตามสถานการณ์ เป็นเครื่องมือบริหารจัดการแรงงานทั้งระบบ สําหรับนโยบายในระดับพื้นที่ (Area) ให้แรงงานจังหวัดเป็นตัวแทนของกระทรวงในภูมิภาคในการขับเคลื่อนนโยบายของกระทรวงในระดับพื้นที่ ให้มีการจัดทําแผนปฏิบัติการรายจังหวัดและกลุ่มจังหวัด ให้มีการจัดระบบการทํางานที่เชื่อมโยง ประสานส่งต่อ และบูรณาการทรัพยากร มีประโยชน์ประชาชนเป็นเป้าหมายร่วมกัน”
“จําเป็นที่บุคลากรของสํานักงานปลัดกระทรวงแรงงานทั้งส่วนกลางและส่วนภูมิภาค จะต้องทําความเข้าใจเกี่ยวกับนโยบายและยุทธศาสตร์ให้เป็นไปในทิศทางเดียวกัน เพื่อทํางานสอดประสานและร่วมกันขับเคลื่อนนโยบายดังกล่าวให้เห็นผลเป็นรูปธรรม โดยมีแผนปฏิบัติการและระยะเวลาดําเนินการในนโยบายแต่ละเรื่องที่ชัดเจน สามารถวัดผลสําเร็จและความคืบหน้าได้ โดยเฉพาะอย่างยิ่งปัจจุบันมีการติดตามงานผ่าน ศปก.รง. รมว.แรงงาน และผู้บริหารสามารถกํากับติดตามงานได้สะดวก รวดเร็วยิ่งขึ้น ผ่านระบบ VDO Conference แรงงานจังหวัดซึ่งเป็นกลไกหลักของกระทรวงในส่วนภูมิภาคจําเป็นต้องปรับตัว มีข้อมูลที่ถูกต้องเป็นปัจจุบันและรู้เท่าทันสถานการณ์ที่เกิดขึ้นภายในจังหวัด และต่างประเทศด้วย” ปลัดแรงงาน กล่าวในท้ายที่สุด
การจัดสัมมนาเชิงปฏิบัติการในครั้งนี้ เพื่อสร้างการรับรู้และความเข้าใจร่วมกันของบุคลากรในองค์กรเกี่ยวกับยุทธศาสตร์ด้านแรงงาน และกําหนดแนวทางขับเคลื่อนยุทธศาสตร์ด้านแรงงานให้เกิดผลสําเร็จเป็นรูปธรรม โดยมีผู้เข้าร่วมโครงการดังกล่าว ร่วมทั้งหมด 150 คน ประกอบด้วยผู้บริหารกระทรวงแรงงาน ผู้อํานวยการสํานัก/ศูนย์/กอง และกลุ่มงาน จํานวน 50 คน แรงงานจังหวัด จํานวน 76 คน และเจ้าหน้าที่ส่วนกลางที่เกี่ยวข้อง จํานวน 24 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
16 ธันวาคม 2560
รัฐบาลไทย-ข่าวทำเนียบรัฐบาล-ผู้อำนวยการธนาคารโลกฯ พร้อมคณะวิจัยการจัดอันดับความยาก – ง่ายในการประกอบธุรกิจของธนาคารโลก เข้าเยี่ยมคารวะรองนายกรัฐมนตรี
วันจันทร์ที่ 21 พฤษภาคม 2561
ผู้อํานวยการธนาคารโลกฯ พร้อมคณะวิจัยการจัดอันดับความยาก – ง่ายในการประกอบธุรกิจของธนาคารโลก เข้าเยี่ยมคารวะรองนายกรัฐมนตรี
ผู้อํานวยการธนาคารโลกฯ พร้อมคณะวิจัยการจัดอันดับความยาก – ง่ายในการประกอบธุรกิจของธนาคารโลก เข้าเยี่ยมคารวะรองนายกรัฐมนตรี
วันนี้ (16 พ.ค. 61) เวลา 13.30 น. นายอูลริค ซาเกา (Mr. Ulrich Zachau) ผู้อํานวยการธนาคารโลกประจําประเทศไทย มาเลเซีย และความร่วมมือในภูมิภาคเอเชียตะวันออกและแปซิฟิก และคณะวิจัยการจัดอันดับความยาก – ง่ายในการประกอบธุรกิจของธนาคารโลก เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ทําเนียบรัฐบาล สรุปสาระสําคัญของการสนทนา ดังนี้
รองนายกรัฐมนตรีกล่าวขอบคุณธนาคารโลกที่ช่วยให้คําแนะนําและประเมินไทยตามความก้าวหน้าที่แท้จริง พร้อมย้ําว่า รัฐบาลให้ความสําคัญและพร้อมดําเนินการปรับปรุงสภาพแวดล้อมทางธุรกิจให้มีความสะดวกและเอื้อต่อการแข่งขันของผู้ประกอบการด้านต่าง ๆ อย่างต่อเนื่อง พร้อมกันนี้รองนายกรัฐมนตรียังเห็นว่า การจัดอันดับความยาก-ง่ายในการประกอบธุรกิจถือเป็นอีกหนึ่งทางที่แสดงให้เห็นถึงการบูรณาการงานของหน่วยงานต่างๆ ทั้งภาครัฐและภาคเอกชนในประเทศไทยอย่างแท้จริง
ด้านผู้อํานวยการธนาคารโลกฯ แสดงความขอบคุณรองนายกรัฐมนตรีที่ให้โอกาสพบปะในวันนี้ และเห็นถึงความมุ่งมั่นและความตั้งใจในการทํางานของรัฐบาลและรองนายกรัฐมนตรีที่มีส่วนในการยกระดับการจัดอันดับความยาก - ง่ายฯ โอกาสนี้ ยังได้ให้คําแนะนําและแลกเปลี่ยนวิสัยทัศน์เกี่ยวกับการปรับปรุงกฎหมายหลักประกันทางธุรกิจ (Business Security Act) เพื่ออํานวยความสะดวกและเอื้อต่อการลงทุน
ทั้งนี้ ผู้อํานวยการธนาคารโลกฯ กล่าวว่า ธนาคารโลกจะได้เปิดตัวโครงการใหม่ภายใต้แนวคิดเกี่ยวกับทรัพยากรมนุษย์ โดยมีตัวชี้วัดในหลายๆด้าน อาทิ ด้านสาธารณสุข การศึกษา การพัฒนาทรัพยากรมนุษย์ เป็นต้น และเห็นว่าหากมีการจัดอันดับด้านสาธารณสุข ประเทศไทยจะมีผลอันดับที่ดี เนื่องจากมีระบบหลักประกันสุขภาพถ้วนหน้า
**********************************
รัฐบาลไทย-ข่าวทำเนียบรัฐบาล-รองปลัดวรวรรณฯ เปิดการสัมมนาเชิงปฏิบัติการการขับเคลื่อนองค์กรคุณธรรม
วันพฤหัสบดีที่ 13 กุมภาพันธ์ 2563
รองปลัดวรวรรณฯ เปิดการสัมมนาเชิงปฏิบัติการการขับเคลื่อนองค์กรคุณธรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “การขับเคลื่อนองค์กรคุณธรรม ประจําปีงบประมาน พ.ศ.2563” ณ โรงแรมรอยัลปริ๊นเซส หลานหลวง กรุงเทพฯ
วันนี้ (13 กุมภาพันธ์ 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “การขับเคลื่อนองค์กรคุณธรรม ประจําปีงบประมาน พ.ศ.2563” การสัมมนาดังกล่าวมีวัตถุประสงค์เพื่อให้การบริหารจัดการในการขับเคลื่อนการส่งเสริมคุณธรรมของหน่วยงานในสังกัดกระทรวงอุตสาหกรรม เป็นไปในทิศทางที่สอดคล้องกัน เกิดความร่วมมือในการขับเคลื่อนไปสู่องค์กรคุณธรรมตามเป้าหมายที่รัฐบาลกําหนด ณ โรงแรมรอยัลปริ๊นเซส หลานหลวง กรุงเทพฯ #กระทรวงอุตสาหกรรม
#การขับเคลื่อนองค์กรคุณธรรม
รัฐบาลไทย-ข่าวทำเนียบรัฐบาล-กิจกรรมโครงการรณรงค์ ปิดเทอมสร้างสรรค์ อัศจรรย์วันว่างและการเล่นเปลี่ยนโลก
วันพฤหัสบดีที่ 30 กรกฎาคม 2563
กิจกรรมโครงการรณรงค์ ปิดเทอมสร้างสรรค์ อัศจรรย์วันว่างและการเล่นเปลี่ยนโลก
วันที่ 3 มีนาคม 2563
วันนี้ (3 มี.ค. 2563) เวลา 8.30 ณ บริเวณหลังตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมกิจกรรมรณรงค์ “ปิดเทอมสร้างสรรค์...อัศจรรย์วันว่าง ประจําปี 2563”ที่จัดขึ้นโดย สํานักงานกองทุนสนับสนุนการสร้างเสริมสุขภาพ (สสส.) ซึ่งมีจุดมุ่งหมายให้เยาวชนได้ใช้เวลาว่างในช่วงปิดเทอมให้เกิดประโยชน์ โดยได้มีการเปิดแพลตฟอร์มในชื่อ www.ปิดเทอมสร้างสรรค์.com เพื่อเป็นศูนย์กลางในการรวบรวมข้อมูล กิจกรรมจากทุกหน่วยงาน สนับสนุนกิจกรรมสร้างสรรค์สําหรับเด็กโต และพื้นที่ “เล่นอิสระ” สําหรับเด็กปฐมวัย รวมทั้งยังร่วมสนับสนุนกิจกรรม จากภาคีเครือข่ายต่าง ๆ ได้แก่
1 กิจกรรม "จิตอาสา" เด็กเยาวชนรวมกลุ่มกับผู้ปกครอง ทํา DIY "เปลี่ยนผ้า เป็นหน้ากาก" และเจลล้างมือแอลกอฮอล์
2 กิจกรรม "มุมเล่นกล่อง" หนึ่งในกิจกรรม "การเล่นอิสระ" จากวัสดุเหลือใช้ในบ้านมาประดิษฐ์เป็นของเล่น เช่นหุ่นยนต์และอุปกรณ์ต่างๆ
ในการนี้ นายกรัฐมนตรีได้ฝากถึงเยาวชนทุกคน ให้ใช้เวลาว่างช่วงปิดเทอมให้เกิดประโยชน์สูงสุด เช่น การเข้าร่วมกิจกรรมของสํานักงานกองทุนสนับสนุนการสร้างเสริมสุขภาพ (สสส.) เพื่อเป็นการพัฒนาศักยภาพของตนเอง พร้อมแนะนําให้ผู้ปกครองคอยให้คําแนะนํา ปรึกษาเป็นแบบอย่างที่ดีเพื่อเป็นกําลังใจในการพัฒนาประเทศต่อไป รวมทั้งได้มปีระเด็นสั่งการให้กระทรวงสาธารณสุขติดตามสถานการณ์หน้ากากอนามัยขาดแคลนอย่างต่อเนื่องพร้อมสร้างความเข้าใจแก่ประชาชน และกําหนดแนวทางการกระจายหน้ากากอนามัยให้ทั่วถึงประชาชนทั่วประเทศ
รัฐบาลไทย-ข่าวทำเนียบรัฐบาล-งานแสดงพลังความร่วมมือ Circular in Action – Drop point of Used plastic หรือปฏิบัติการหมุนเวียนพลาสติกด้วยจุดดรอปพ้อยท์
วันจันทร์ที่ 15 มิถุนายน 2563
งานแสดงพลังความร่วมมือ Circular in Action – Drop point of Used plastic หรือปฏิบัติการหมุนเวียนพลาสติกด้วยจุดดรอปพ้อยท์
รองปลัดฯ จุลพงษ์ ร่วมเป็นเกียรติในงานแสดงพลังความร่วมมือ Circular in Action – Drop point of Used plastic หรือปฏิบัติการหมุนเวียนพลาสติกด้วยจุดดรอปพ้อยท์
วันนี้ (15 มิถุนายน 2563) นายจุลพงษ์ ทวีศรี รองปลัดกระทรวงอุตสาหกรรม ร่วมเป็นเกียรติในงานแสดงพลังความร่วมมือ Circular in Action – Drop Point of Used plastic หรือปฏิบัติการหมุนเวียนพลาสติกด้วยจุดดรอปพ้อยท์ ซึ่งเป็นการแสดงจุดยืนในการขับเคลื่อนนําพลาสติกสะอาดกลับไปรีไซเคิลเป็นเม็ดพลาสติกและนําไปผลิตเป็นผลิตภัณฑ์ที่สามารถนํากลับมาใช้งานแบบไม่รู้จบ ลดปัญหาขยะพลาสติกในทะเล และส่งเสริมการใช้ทรัพยากรอย่างคุ้มค่าโดยการนํากลับมาทําประโยชน์ตามหลักเศรษฐกิจหมุนเวียน (Circular Economy) ณ ลาน Royal Village ฝั่งประตู A เซ็นทรัล วิลเลจ
รัฐบาลไทย-ข่าวทำเนียบรัฐบาล-กรมสรรพากรร่วมกับธนาคารกรุงไทย ให้บริการยื่นแบบและชำระภาษีเงินได้หัก ณ ที่จ่าย สำหรับผู้จ่ายเงินได้ที่มีปริมาณข้อมูลมาก ผ่านระบบ Host  to  Host
วันจันทร์ที่ 10 เมษายน 2560
กรมสรรพากรร่วมกับธนาคารกรุงไทย ให้บริการยื่นแบบและชําระภาษีเงินได้หัก ณ ที่จ่าย สําหรับผู้จ่ายเงินได้ที่มีปริมาณข้อมูลมาก ผ่านระบบ Host  to  Host
กรมสรรพากรร่วมมือกับธนาคารกรุงไทย จํากัด (มหาชน) เพิ่มช่องทางให้บริการการยื่นแบบแสดงรายการและรับชําระภาษีเงินได้หัก ณ ที่จ่าย ผ่านระบบ Host to Host เป็นการพัฒนานวัตกรรมเพื่อรองรับการนําส่งข้อมูลภาษีเงินได้หัก ณ ที่จ่ายที่มีปริมาณจํานวนมาก
กรมสรรพากรร่วมมือกับธนาคารกรุงไทย จํากัด (มหาชน) เพิ่มช่องทางให้บริการการยื่นแบบแสดงรายการและรับชําระภาษีเงินได้หัก ณ ที่จ่าย ผ่านระบบ Host to Host เป็นการพัฒนานวัตกรรมเพื่อรองรับการนําส่งข้อมูลภาษีเงินได้หัก ณ ที่จ่ายที่มีปริมาณจํานวนมาก ช่วยลดปัญหาในการส่งข้อมูล และสร้างความมั่นใจให้ผู้จ่ายเงินได้มากขึ้น
วันนี้ (7 เมษายน 2560) นางสาวนงพงา บุญเปี่ยม ผู้อํานวยการสํานักบริหารการเสียภาษีทางอิเล็กทรอนิกส์ ในฐานะผู้แทนกรมสรรพากร ได้ร่วมลงนามในบันทึกข้อตกลงให้บริการยื่นแบบแสดงรายการและนําส่งภาษีผ่านระบบนําส่งภาษีเงินได้หัก ณ ที่จ่ายแบบ Host to Host กับนางสาวอาริศรา ธรมธัช รองกรรมการผู้จัดการใหญ่สายงานธุรกิจภาครัฐ ในฐานะผู้แทนธนาคารกรุงไทย จํากัด (มหาชน) โดยมีผู้บริหารของทั้งสองหน่วยงานร่วมเป็นสักขีพยานในพิธีดังกล่าว ณ ห้องพระอุเทน 1 ชั้น 2 อาคารกรมสรรพากร ความร่วมมือในครั้งนี้เป็นการเพิ่มช่องทางให้บริการการยื่นแบบแสดงรายการและรับชําระภาษีเงินได้หัก ณ ที่จ่าย ซึ่งผู้มีหน้าที่หักภาษี ณ ที่จ่าย ผู้ถูกหักภาษี ณ ที่จ่าย และตัวแทน สามารถนําส่งข้อมูลภาษีเงินได้หัก ณ ที่จ่าย ตามแบบ ภ.ง.ด.1 ภ.ง.ด.2 ภ.ง.ด.3 ภ.ง.ด.53 และชําระภาษี ผ่านระบบ Host to Host ได้ด้วยการลงลายมือชื่ออิเล็กทรอนิกส์และเข้ารหัสเพื่อรักษาความปลอดภัยของข้อมูล รองรับการนําส่งข้อมูลภาษีเงินได้หัก ณ ที่จ่ายที่มีปริมาณจํานวนมาก เป็นการเพิ่มประสิทธิภาพในการให้บริการที่ดีเชิงรุก ช่วยลดปัญหาให้แก่หน่วยงานหรือนิติบุคคลที่มีปริมาณการนําส่งข้อมูลภาษีเงินได้หัก ณ ที่จ่ายจํานวนมาก ช่วยให้ผู้เสียภาษีได้รับความสะดวก และรวดเร็วยิ่งขึ้น
สําหรับผู้ที่มีข้อสงสัยการใช้บริการดังกล่าว สามารถสอบถามเพิ่มเติมได้ที่สํานักบริหารการเสียภาษีทางอิเล็กทรอนิกส์ โทร. 02 272 9238 และศูนย์สารนิเทศสรรพากร โทร.1161
กรมสรรพากร เต็มที่ เต็มใจ ให้ประชาชน
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐประชาชนจีนประจำประเทศไทยเข้าเยี่ยมคารวะรองนายกรัฐมนตรี
วันอังคารที่ 7 พฤศจิกายน 2560
เอกอัครราชทูตสาธารณรัฐประชาชนจีนประจําประเทศไทยเข้าเยี่ยมคารวะรองนายกรัฐมนตรี
เอกอัครราชทูตสาธารณรัฐประชาชนจีนประจําประเทศไทยเข้าเยี่ยมคารวะรองนายกรัฐมนตรี
วันนี้ (7 พฤศจิกายน 2560) เวลา 14.30 น. นายหลี่ว เจี้ยน เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องรับรองของรองนายกรัฐมนตรี ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
ทั้งสองฝ่ายแสดงความยินดีที่ความสัมพันธ์ไทย – จีน ได้ดําเนินมาอย่างยาวนานและมีความใกล้ชิดในทุกระดับ โดยรองนายกรัฐมนตรีรู้สึกยินดีอย่างยิ่งที่ได้นายหลี่ว เจี้ยน มาเป็นเอกอัครราชทูตสาธารณรัฐประชาชนจีนประจําประเทศไทย ซึ่งเอกอัครราชทูตจีนฯ แสดงความขอบคุณที่รองนายกรัฐมนตรีสละเวลาให้เข้าพบในวันนี้ ทั้งนี้ รองนายกรัฐมนตรีแสดงความขอบคุณที่นายจาง เกาลี่ รองนายกรัฐมนตรีจีน เดินทางมาเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งได้มีโอกาสแลกเปลี่ยนวิสัยทัศน์ในหลายประเด็นกับนายจาง เกาลี่
ความสัมพันธ์ทวิภาคี รองนายกรัฐมนตรีแสดงความยินดีต่อความสําเร็จของการประชุมสมัชชาพรรคคอมมิวนิสต์จีน ครั้งที่ 19 ซึ่งประเทศไทยและนานาประเทศต่างก็ให้ความสนใจในแนวคิดของท่านประธานาธิบดีสี จิ้นผิง ที่อาจนํามาปรับใช้ในการพัฒนาและปฏิรูปประเทศไทยต่อไปให้มีความเจริญรุ่งเรืองไปพร้อมกับจีนและภูมิภาคได้ ซึ่งเอกอัครราชทูตจีนฯ กล่าวยืนยันว่าประเทศไทยเป็นพันธมิตรในภูมิภาคที่จีนให้ความสําคัญอย่างมาก และต้องการให้ทั้งสองฝ่ายกระชับความร่วมมือที่มีอยู่ให้ใกล้ชิดยิ่งกว่าที่ผ่านมา
ความร่วมมือด้านเศรษฐกิจ ฝ่ายจีนยินดีให้ความร่วมมือแก่ไทย โดยเฉพาะความร่วมมือระหว่างคลัสเตอร์สินค้าเกษตรไทย – จีน ความร่วมมือผ่านการค้าพานิชย์อิเล็กทรอนิกส์ ที่จะช่วยให้ทั้งสองฝ่ายบรรลุเป้าหมายในการเพิ่มมูลค่าการค้าทวิภาคีระหว่างกันได้ พร้อมแจ้งว่า นักธุรกิจจีนมีความสนใจในโครงการระเบียงเศรษฐกิจพิเศษภาคตะวันออก (EEC) ของไทยอย่างมาก ซึ่งรองนายกรัฐมนตรีแสดงความยินดีที่จะมีปฏิสัมพันธ์ทางเศรษฐกิจกับภาคเอกชนจีน และเน้นย้ําความพร้อมของรัฐบาลไทยในการเป็นเจ้าภาพจัดการประชุม JC ไทย – จีน ครั้งที่ 6 ในปี 2561 เพื่อให้ทั้งสองฝ่ายร่วมกันหารือในประเด็นสําคัญ จนสามารถขยายความร่วมมือระหว่างกันในอนาคตต่อไป
ความร่วมมือด้านความเชื่อมโยง ทั้งสองฝ่ายแสดงความยินดีที่การดําเนินการในโครงการรถไฟความเร็วสูงไทย – จีน มีความคืบหน้ามากขึ้น และหวังว่าโครงการดังกล่าวจะประสบความสําเร็จในเร็ววัน นอกจากนี้ ฝ่ายจีนได้เน้นย้ําถึงบทบาทสําคัญของไทยที่เป็นศูนย์กลางของภูมิเอเชียตะวันออกเฉียงใต้ จึงหวังว่าทั้งสองฝ่ายจะส่งเสริมความเชื่อมโยงในภูมิภาคผ่านกรอบความร่วมมือต่าง ๆ
ในช่วงท้าย ทั้งสองฝ่ายยืนยันที่จะสานต่อความสัมพันธ์และความร่วมมือที่ใกล้ชิดต่อไป โดยรองนายกรัฐมนตรีเชื่อมั่นว่าเอกอัครราชทูตจีนฯ จะช่วยส่งเสริมความสัมพันธ์ทวิภาคีระหว่างทั้งสองประเทศให้แน่นแฟ้นมากยิ่งขึ้น และฝ่ายไทยจะสนับสนุนการทํางานและให้ความร่วมมือแก่เอกอัครราชทูตจีนฯ อย่างเต็มที่
รัฐบาลไทย-ข่าวทำเนียบรัฐบาล-“ยุติธรรม” เปิดโครงการโรงเรียนยุติธรรมอุปถัมภ์ เสริมสร้างจิตสำนึกการรับรู้ด้านกฎหมาย และกระบวนการยุติธรรมให้กับเยาวชน
วันศุกร์ที่ 15 กุมภาพันธ์ 2562
“ยุติธรรม” เปิดโครงการโรงเรียนยุติธรรมอุปถัมภ์ เสริมสร้างจิตสํานึกการรับรู้ด้านกฎหมาย และกระบวนการยุติธรรมให้กับเยาวชน
“ยุติธรรม” เปิดโครงการโรงเรียนยุติธรรมอุปถัมภ์ เสริมสร้างจิตสํานึกการรับรู้ด้านกฎหมาย
และกระบวนการยุติธรรมให้กับเยาวชน
ในวันพฤหัสบดีที่ ๑๔ กุมภาพันธ์ ๒๕๖๒ เวลา ๐๘.๐๐ น.
ณ โรงเรียนสตรีนนทบุรี จังหวัดนนทบุรี
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานเปิดโครงการโรงเรียนยุติธรรมอุปถัมภ์
โดยจัดกิจกรรมร่วมกับโรงเรียนสตรีนนทบุรี จังหวัดนนทบุรี
ภายใต้โครงการ “โรงเรียนยุติธรรมอุปถัมภ์ของกระทรวงยุติธรรม”
เพื่อเสริมสร้างความรู้ความเข้าใจและปลูกฝังจิตสํานึกให้กับเด็กและเยาวชน
ด้านกระบวนการยุติธรรม และกฎหมายที่เกี่ยวข้อง
อันเป็นการให้กลุ่มเด็กและเยาวชนมีความตื่นตัวและส่วนร่วมในการดําเนินกิจกรรม
เพื่อเป็นแนวทางป้องกันอาชญากรรมได้อย่างมีประสิทธิภาพและเป็นรูปธรรม
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายอําพล​ อังคภากรณ์กุล​ รองผู้ว่าราชการจังหวัดนนทบุรี
พันตํารวจโท วรรณพงษ์ คชรักษ์ ผู้อํานวยการสถาบันนิติวิทยาศาสตร์
พร้อมทั้ง คณะผู้บริหาร ข้าราชการ เจ้าหน้าที่ รวมทั้งคณะอาจารย์ นักเรียนโรงเรียนสตรีนนทบุรี
จํานวน ๔๐๐ คน เข้าร่วมฯ
พลอากาศเอก ประจินฯ กล่าวตอนหนึ่งว่า สิ่งที่กระทรวงยุติธรรมต้องการเข้ามาเสริม และช่วยดูแล
ให้น้อง ๆ ทุกคน รวมไปถึงผู้ปกครองคือการมีภูมิคุ้มกันจากภัยต่าง ๆ เช่น ภัยสังคม และภัยยาเสพติด
ที่จะเข้ามาจากหลากหลายช่องทาง ทั้งที่เข้ามาโดยตรงและผ่านสื่อออนไลน์ ตลอดจนการสร้างความตระหนัก
ในการสร้างภูมิคุ้มกันให้เป็นคนดี มีความรู้ คู่คุณธรรมิ ซึ่งสิ่งเหล่านี้จะช่วยผลักดันให้ทุกคนเป็นคนดีของสังคม
ตลอดจนเป็นผู้ที่มีความรู้เพื่อพัฒนาประเทศชาติต่อไป